b'\n_START_ARTICLE_\nNerija Putinait\xc4\x97\n_START_SECTION_\nBiografija\n_START_PARAGRAPH_\n1978-1989 m. mok\xc4\x97si Taurag\xc4\x97s 1-ojoje vidurin\xc4\x97je mokykloje. 1989-1996 m. studijavo Vilniaus universiteto Filosofijos fakultete, baig\xc4\x97 filosofijos studijas, filosofijos bakalaur\xc4\x97 ir magistr\xc4\x97. 1996-2000 m. studijavo Lietuvos filosofijos ir sociologijos instituto (dabar \xe2\x80\x93 KFMI) doktorant\xc5\xabroje, apgyn\xc4\x97 disertacij\xc4\x85 \xe2\x80\x9eTeisingumo problema Immanuelio Kanto filosofijoje\xe2\x80\x9c.  Sta\xc5\xbeavosi Marburgo, Greifsvaldo, Tiubingeno (Vokietija) ir Puatj\xc4\x97 (Pranc\xc5\xabzija) universitetuose._NEWLINE_1997-2004 m. Vilniaus pedagoginio universiteto Pedagogikos ir psichologijos fakulteto Etikos katedros lektor\xc4\x97, nuo 2004 m. docent\xc4\x97. Dirbo Kult\xc5\xabros, filosofijos ir meno institute (dab. Lietuvos kult\xc5\xabros tyrim\xc5\xb3 institutas). 2004-2006 m. LR prezidento patar\xc4\x97jos pavaduotoja, 2006-2008 m. LR prezidento Valdo Adamkaus patar\xc4\x97ja studij\xc5\xb3 ir mokslo klausimais. 2008-2012 m. LR \xc5\xa1vietimo ir mokslo viceministr\xc4\x97, atsakinga u\xc5\xbe studijas ir moksl\xc4\x85.  Nuo 2013 m. VU TSPMI Politin\xc4\x97s filosofijos ir id\xc4\x97j\xc5\xb3 istorijos katedros d\xc4\x97stytoja. _NEWLINE_Profesini\xc5\xb3 interes\xc5\xb3 kryptys \xe2\x80\x93 Kanto praktin\xc4\x97 filosofija, \xc5\xa1iuolaikin\xc4\x97 praktin\xc4\x97 filosofija, Lietuvos filosofijos ir kult\xc5\xabros istorija.  Paskelb\xc4\x97 straipsni\xc5\xb3 etikos, filosofijos istorijos, socialiniais klausimais.'